आठौं अनसनका बेला डा. केसीको माग पूरा गराउने सहमति केपी ओली सरकारले गरेको भए पनि ओलीले ती माग पूरा गराउन सक्ने अवस्था नै रहेन किनकि डा. केसीले अनसन तोडेको ११ दिनमै संसदमा अविश्वासको प्रस्ताव दर्ता गरिएको विषयमा प्रधानमन्त्री ओलीले राजीनामा दिए । त्यसपछि कांग्रेस समर्थनमा प्रचण्ड प्रधानमन्त्री बने, त्यसपछि कांग्रेस सभापति शेरबहादुर देउवा प्रधानमन्त्री भए । यी दुई प्रधानमन्त्रीको कार्यकालमा डा. केसी थप ६ पटक अनसन बसे । तर, माग कहिल्यै पूरा भएन । अहिले डा. केसीको १५ औं अनसन चलिरहँदा कांग्रेस जमिनबाट २ हात माथि बुरुक्क उफ्रिँदै डा. केसी पक्षधर भएर लागेको छ ।
